Amb la finalitat de facilitar espais formatius per a famílies en els centres educatius, us presentem la següent proposta formativa sobre com educar els fills en el valor de la responsabilitat.
Aquest mòdul formatiu està dissenyat com una activitat entre iguals.
Respon a la metodologia de reflexió sobre l'acció, d'aprenentatge a partir de la pràctica i d'experiència compartida.
Es suggereix coordinar els continguts d'aquesta formació per a pares i mares amb els continguts de l'acció tutorial dels alumnes amb la finalitat que famílies i alumnes treballin el tema al mateix temps, per tal de millorar la continuïtat i la coherència educativa escola i família.
Aquesta formació està dissenyada per desenvolupar-la al llarg de dues sessions d'1 hora i 30 minuts, aproximadament.
Cal un espai per poder treballar en petits grups.
L'aula ha de disposar d'un ordinador amb connexió a Internet i d'un projector.
El dinamitzador presenta el tema i explica als participants els objectius de la sessió:
Veure el video Responsabilitat, on el professor de la UAB José Luís Lalueza exposa els trets més importants de l'educació en aquest valor.
Després de veure'l, el dinamitzador pot iniciar un debat formulant les preguntes següents:
L'activitat s'acaba amb una síntesi de les reflexions més destacades aportades pels assistents.
Després de llegir l'article, el dinamitzador pot iniciar un debat formulant les preguntes següents:
L'activitat acaba amb una síntesi de les reflexions més destacades aportades pels assistents.
El dinamitzador explicarà l'enquesta d'autoconeixement per a pares i mares sobre el tema "la responsabilitat".
La passarà a tots els assistents, que l'hauran de contestar individualment.
Aquesta activitat es pot fer de dues maneres:
Un cop acabada l'enquesta, el dinamitzador triarà dues o tres preguntes per reflexionar entre tots a partir d'allò que han contestat i de les orientacions que es donen.
Full de valoració individual i proposta d'aplicació de la sessió ( Fitxa Full de reflexió de la sessió ).
En aquesta activitat els assistents hauran de concretar quines han estat les idees que els han semblat més interessants durant la sessió.
També hauran d'indicar quines idees treballades es comprometen a portar a la pràctica amb els fills abans de la sessió següent.
Per finalitzar, el dinamitzador seleccionarà alguns dels recursos que trobareu a l'apartat Recursos i eines, segons el seu criteri personal i en funció del desenvolupament de la sessió, i els lliurarà perquè els assistents aprofundeixin a casa sobre el tema.
Abans de començar a tractar els continguts de la sessió caldria que els assistents expliquessin quines dificultats han trobat per portar a la pràctica les propostes indicades en l'activitat de valoració de la sessió anterior.
El dinamitzador presentarà el tema i explicarà als participants els objectius de la sessió:
Lectura de l'article " Cómo enseñar a ser responsables a nuestr hij " de M. Ángel Rizaldos, psicòleg clínic, on defineix el concepte de responsabilitat en els fills i dóna les següents orientacions sobre com educar-los en aquest valor:
Després de llegir l'article que inclou les orientacions anteriors, el dinamitzador planteja un debat a partir de les preguntes següents:
Per ajudar al debat sobre les propostes de millora, el dinamitzador tindrà en compte els suggeriments que es mostren en la taula següent per a cadascuna de les orientacions.
Orientacions i propostes de millora:
Acompanyar-los en el procés de decidir i demanar-los que pensin diferents opcions i que en valorin les conseqüències.
Ajudar-los a valorar les seves capacitats i límits tot preveient les conseqüències de les seves decisions.
Marcar normes clares de conducta sent conscients de l'edat dels fills i de les seves capacitats i límits.
Fer participar els fills a l'hora de pensar les normes de convivència que tenim a casa.
Preveure la possibilitat del càstig educatiu, sempre proporcionat a la falta, com a eina que ajuda els pares a establir límits i els fills a reflexionar en el cas d'incomplir les normes establertes.
Donar-los encàrrecs concrets i adequats a la seva edat i a les seves característiques personals.
Repartir les feines de la casa entre tots els membres, tenint present la capacitat i el temps de cadascú.
Reflexionar sobre el compliment de les tasques.
Ser ferms i coherents, actuant sempre amb la mateixa exigència davant les responsabilitats dels fills.
Mantenir els criteris que hem establert prèviament sense canviar-los depenent del dia o del nostre estat d'ànim.
Evitar la incongruència entre el que es diu o es demana amb el que es fa; cal tenir present que els pares som models a imitar.
Valorar les seves responsabilitats sense que aquest reconeixement es converteixi en un premi material.
Utilitzar el reforç positiu, felicitar, elogiar i reconèixer les coses ben fetes perquè són unes eines potents per motivar, donar seguretat i millorar l'autoestima.
Premiar la responsabilitat dels fills amb recompenses no materials com poden ser les activitats de lleure en família: anar d'excursió, a passejar, al cinema, al teatre, visitar exposicions.
Es pot fer en petit grup, on un pare o una mare farà de portaveu.
L'activitat finalitza amb una síntesi de les reflexions més destacades aportades pels assistents.
L'objectiu d'aquesta activitat és reflexionar sobre quines accions habituals entre pares i fills impliquen educar en la responsabilitat i quines no.
Es repartirà a cada grup la primera part d'una de les converses que es troben a l'apartat corresponent del tema.
En les converses, un pare o una mare planteja un problema amb el seu fill sobre un tema.
Els pares de cada grup hauran de trobar la resposta que considerin millor per tractar les situacions plantejades.
Posteriorment, la resta dels assistents la comentaran i el dinamitzador proposarà que pensin en situacions quotidianes, en com reaccionarien ells en el mateix cas, en què creuen que farien els seus fills en la mateixa situació, etc., i llegirà la proposta que s'ofereix a la pàgina web.
Per finalitzar l'activitat, es passarà un full amb les orientacions que sobre la responsabilitat es poden trobar a Fomentem els valors, Responsabilitat.
Full de valoració individual i proposta d'aplicació de la sessió ( Fitxa Activitat grups ).
En aquesta activitat, els assistents hauran de concretar quines han estat les idees que els han semblat més interessants durant la sessió.
També hauran d'indicar quines idees treballades es comprometen a portar a la pràctica amb els fills.
Per finalitzar, el dinamitzador seleccionarà alguns dels recursos que trobareu a l'enllaç Recursos i eines de l'apartat de responsabilitat, segons el seu criteri personal i en funció del desenvolupament de la sessió, i els lliurarà perquè els assistents aprofundeixin a casa sobre el tema.